টাটা স্টিল থেকেও বিদায় হলেন সাইরাস মিস্ত্রি। সংস্থার বোর্ডের নির্বাচনে সাইরাসের পরিবর্তে স্টেটব্যাঙ্কের প্রাক্তন কর্তা ওম প্রকাশ ভাটকে অন্তর্বর্তীকালিন চেয়ার ম্যান করা হল। ২১ ডিসেম্বর এক্সট্রা অর্ডিনারি জেনারেল মিটিংয়ে চূড়ান্ত সিদ্ধান্ত নেওয়া হবে। ওই মিটিংয়ে মিস্ত্রি এবং নুলসি ওয়াদিয়াকে টাটা স্টিলের ডিরেক্টরের পদ থেকেও সরানোর সিদ্ধান্ত নেওয়া হবে। টাটা সনসের নেতৃত্ব বদলের এই পর্বে একজন স্বাধীন ডিরেক্টরকে চেয়ারম্যান হিসেবে নিয়োগ করা হল। ইজিএম পর্যন্ত তিনিই নেতৃত্ব দেবেন। সংস্থার অংশীদার এবং কর্মীদের স্বার্থে এই পদক্ষেপ নেওয়া হচ্ছে বলে একটি প্রেস বিজ্ঞপ্তিতে জানানো হয়েছে।